《赠祁巽川郎中使朝鲜》
明代·李彰

使节辉煌出禁城，千官祖道拥行旌。龙章躬佩皇华重，凤诏星驰叱驭轻。

绝域喜瞻周典礼，远人惊拜汉威名。福星满路山川丽，沧海无波日月明。

作者简介：李彰，字文辉，号翠庭。宝安人。明英宗天顺六年（一四六二）举人，天顺七年、明宪宗成化十四年（一四七八）会试两科副榜。官湖广临湘县知县。事见清邓淳《宝安诗正》续集卷一。